
БЪЛГАРСКА БРАНШОВА КАМАРА (
МАШИНОСТРОЕНЕ

                    КОНСУЛТАТИВЕН ЦЕНТЪР 

ЗА УСВОЯВАНЕ НА СРЕДСТВАТА ОТ   


ЕВРОФОНДОВЕТЕ ЗА МАШИНОСТРОЕНЕТО
                 София 1000,п.к.625, ул.”Алабин” 29
                             e-mail: bbcm.centre@mail.bg, тел./факс 989 28 06, тел.987 2064, www.bbcmb.org 

До

Ръководителите на фирми,

членове на браншовата камара



         13.04.2016г.
Относно: Отворена процедура „ДОБРИ И БЕЗОПАСНИ УСЛОВИЯ 
       НА ТРУД”

Уважаеми дами и господа,

Управляващият орган на Оперативна програма „Развитие на човешките  ресурси” отвори дългоочакваната процедура „Добри и безопасни условия на труд”. Процедурата предлага добри възможности на всички категории предприятия – микро, малки, средни и големи, за финансиране на различни дейности за подобряване условията на труд.

Основни моменти в процедурата:

Кой може да кандидатства с проект:

Микро, малки, средни и големи предприятия, регистрирани по Търговския закон, в качеството им на работодатели, със самостоятелна правосубектност, които имат право да осъществяват дейност на територията на Република България, в съответствие с българското законодателство. 

Какви дейности се финансират:

· Разработване, адаптиране и въвеждане на системи за развитие на човешките ресурси в предприятията, вкл. възможности за гъвкави форми на заетост с цел оптимизация на работните процеси, с акцент върху практиките за по-лесното съвместяване на професионалния, семейния и личния живот, както и удължаване трудовия живот на по-възрастните работници и служители. Въвеждане на иновативни модели за организация на труда в предприятията, насочени към повишаване на производителността и опазване на околната среда; 
· Осигуряване на организиран транспорт от работодателя до и от работното място за заетите в съответното предприятие лица, за период до 12 месеца. 
· Осигуряване на безопасни и здравословни условия на труд, подобряване професионалния и здравния статус на работниците и служителите, в т.ч.:
· Осигуряване на средства за колективна защита, включително модернизация и/или реконструкция и/или обезопасяване на съществуващи обекти, технологични процеси, машини и съоръжения, свързани с подобряване условията на труд. 
· Закупуване на ЛПС и специално работно облекло 

· Придобиване на стандарт за безопасни условия на труд BS OHSAS 18001:2007 
· Обучение на служители и работници за безопасна работа с нововъведеното по проекта работно оборудване и технологии, в случай че не е осигурено такова от доставчика. 
· Осигуряване на социални придобивки за работещите, включително ремонт и оборудване на места за отдих, хранене и почивка в предприятията, спортни съоръжения и др.
· Информиране и публичност
· Организация и управление на проекта 
Начин на кандидастване: Изцяло по електронен път чрез системата ИСУН 2020
Краен срок за подаване на предложения (проекти): 17,30 часа на 14 юни 2016 г.

Бюджет на процедурата:  80 000 000 лева

Субсидиране (максимален интензитет на безвъзмездната финансова помощ):

· Малки и средни предприятия – 100% от общите допустими разходи по проекта

· Големи предприятия – 80% от общите допустими разходи по проекта

Финансови рамки на безвъзмездната помощ (субсидията) за един проект:

· Минимум     50 000 лева, 

· Максимум  391 166 лева (при спазване на ограничението “de minimis” – получени не повече от 391 166 лв за последните три финансови години)

По компонентите на процедурата – допустимост на кандидатите, съдържание и обхват на допустимите дейности, допустими разходи, начин и документите за кандидатсване, оценяване на проектите, има и редица други изисквания, ограничения и уточнения. Подробно материалите по процедурата могат да се разгледат на сайта на  Оперативна програма „Развитие на човешките  ресурси” на адрес:

http://esf.bg/procedures/dobri-i-bezopasni-usloviya-na-trud/ 
На разположение сме за въпроси и пояснения:

e-mail: bbcm.centre@mail.bg     тел: 0888 22 40 35

Виолин Ненов  

ръководител на Консултативен център за усвояване 

на средствата от еврофондовете за машиностроенето 

към браншовата камара

